કોઈ પણ ફાર્માસ્યુટિકલ કંપનીને દવા બનાવવામા ફાર્માકોપિયોમાં દર્શાવવામાં આવેલી ગુણવતા અને માપદંડનું પાલન કરવાનું જરૂરી હોય છે. પછી તે દવા જેનરિક હોય કે બ્રાન્ડેડ. એક સર્વેમાં જણાવ્યા અનુસાર ભારતમાં દર વર્ષે ૩.૯ કરોડ લોકો ખરાબ સ્વાસ્થ્ય અને મોંધી દવાના કારણે ઉપચાર કરાવવાના કારણે ગરીબી રેખા નીચે પહોંચી જાય છે. ગ્રામીણ ભારતમાં આ આંકડો શહેરી લોકોની સરખામણીએ ૪૦ ટકા વધુ છે. તેમાં જણાવાયું છે કે ૪૭ ટકા લોકોને મોંઘી સારવારના કારણે તેમની સંપતિ વેચવી પડી છે અથવા તો તેને ગિરવે મૂકવાની ફરજ પડી છે. આમ દેશમાં આ અેક સમસ્યા છે.